स्थुलरूपमा तामाङ अथवा अस्वगण भित्र नेवार, तामाङ, थारू, गुरुङ र थकालीलाई पाउँछौं। उहिले केही काशी खसहरूले पनि अस्वगण भित्र प्रवेश गरेका थिए भन्ने कुरा घोडावाजी फ्रान्सेली शब्द गाजी ले पनि प्रदान गर्दछ। यसबारे पहिलो भागको सातौं अध्यायमा विशेष रूपले भनिएको छ। केही खसहरू ले त149ण समाजमा प्रवेश गरेका छन्। भन्नाले तङगण समूहका नेपाली र खसहरूका बीचमा पनि रगतको दोहोरो आदान प्रदान भएको छ। यसबाट के देखिन्छ भने आर्यरूपी खस जाति र मंगोलियनका बीचमा रक्त सम्बन्ध मात्र होइन जातीय समागम भएको पनि देखिन्छ। केही किराँतहरूले अहिले पनि आफूहरूलाई तागाधारी वा जनै लगाउने जातिका रूपमा दावी गर्दैछन्। जनै लगाउन पनि थालेका छन्। बरू संस्कृति र परम्परामा त्यति कट्टर नभएको खसले जनै लगाउने परम्परालाई विस्तारै छोड्दै गएको देखिन्छ।